મોરબીના સિરામિક ઉદ્યોગમાં વપરાતા તમામ પ્રકારના કોલગેસ પર નેશનલ ગ્રીન ટ્રીબ્યુનલ દ્વારા પ્રતિબંધ ફરમાવી દેવાતા સિરામિક ઉદ્યોગે પણ પ્રતિબંધની અમલવારી માટે કટીબધ્ધતા દાખવી હતી અને કોલગેસ આધારિત ૫૦૦ થી વધુ એકમો નેચરલ ગેસ તરફ વળ્યા હતા જોકે સિરામિક ઉદ્યોગને ગેસ પૂરો પાડતી ગુજરાત ગેસ કંપની તમામ ફેકટરીમાં ગેસ સપ્લાય કરવા સક્ષમ ના હોય તેમ ગત શનિવારે પીપળી રોડ પરના ૪૦ થી ૫૦ એકમોમાં ગેસના પ્રેશર ડ્રોપનો પ્રોબ્લેમ સર્જાયો હતો જેની તાકીદે ગેસ કંપનીને જાણ કરી હતી જોકે પ્રશ્ન ઉકેલાતા સમય લાગી જશે તેવો ઉડાઉ જવાબ મળતા રાત્રીના જ રામધુન બોલાવી વિરોધ કર્યો હતો તો સિરામિક એસોના પ્રમુખો સહિતનું ડેલીગેશન સીએમ રૂપાણીને રૂબરૂ મળીને સમસ્યાથી વાકેફ કર્યા હતા પરંતુ આમ છતાં શનિવારે રાત્રીના સર્જાયેલ પ્રોબ્લેમ યથાવત છે અને પાંચ દિવસ બાદ કરોડોની નુકશાનીનો સિલસિલો પણ ચાલુ જ છે.